cyanic-selkie/wikianc huggingface dataset:
Կարմրականաչավուն թևերով արա
Ապրելակերպ
Բնակվում են արևադարձային անտառներում, ինչպես նա լեռնային տարածքներում։ Թռչունները հիմնականում լինում են զույգերով։ Պահում են իրենց շատ զգույշ և նրանց դժվար է նկատել ծառերի սաղարթից։ Լավ են թռչում, բացում են մեծ արագություն մինչև 60 կմ/ժ։ Օժտված են լավ տեսողությամբ և հոտառությամբ։ Լավ մագլցում են ծառերի վրայով։ Ակտիվ են ցերեկային ժամերին, իսկ շոգ ժամերի հանգստանում են ծառերի արմատներում։
Սնվում են բուսական սննդով, հիմնականում արմավենու ընկույզներով։ Ամեն օր թռչում են առափնյա տղմուտներ, որտեղ լիզում են կարմիր կավը։ Մինչ այսօր չեն պարզել այդպիսի վարվելակերպի պատճառը։ Կարծում են, որ այդ կերպով թռչունները չեզոքացնում են տոկսինները։ Երբեմն նրանք հասցնում են զգալիորեն վնաս եգիպտացորենի պլանտացիային։
Բազմացում
Բույն են դնում հին ծառերի փչակներում և հաճախ այն հասցնում են անհրաժեշտ չափերի իրենց կտուցի միջոցով։ Ածում են սովորաբար 2-3 ձու։ Ձվադրումը տևում է 29 օր։
Խնամակալում
Բավականին հանգիստ թռչուններ են, նրանց հաճախ պահում են տնային պայմաններում, որտեղ նրանք իրենց լավ են զգում։ Կարող են սովորել և ասել առանձին բառեր կամ նախադասություններ։ Կյանքի տևողությունը 30-50 տարի է։ Մետաղալարով անջատված տեղում երբեմն բազմանում է, հայտնի է դեպք, երբ խաչասերել են կարմիր արաիյի հետ, որը վկայում է նրանց ազգակցական կապի մասին։
Գրականություն
Կատեգորիա:Կենդանիներ Կատեգորիա:Թռչուններ
Փակ Հե Ջին
Փակ Հե Ջին (հանգըլ՝ 박해진, ), հարավկորեական դերասան և երգիչ։ Նա ավելի հայտնի է դարձել «Իմ սերը աստղերից» (2013), «Վատ տղաներ» (2014) և «Պանիրը թակարդի մեջ» (2016) դորամաներից հետո            ։
Կարիերա
Փակը հայտնի է դարձել MBC հեռուստաընկերության «Դրախտից Արևելք» հեռուստասերիալից, որտեղ նա խաղում է Շին Մյունգ Հունի դերը, անխիղճ մարդ, որ գողանում է ուրիշի սիրուն ։ Փակին հաճախ կարելի է տեսնել չինական դրամաներում։ 2013 թվականի վերջերին, նա նկարահանվել է SBS հեռուստաընկերության «Իմ սերը աստղերից» դորամայում։ 2014 թվականին նա միացել է «Օտարերկրացի բժիշկը» հեռուստասերիալի նկարահանումներին, ինչպես նաև OCN հեռուստաընկերության «Վատ տղաներ» նկարահանումներին ։ Նրա հայտնիությունն ավելացել է «Պանիրը թակարդի մեջ» դորամայում նկարահանվելուց հետո։
Անձնական կյանք
Փակ Հե Ջինի ծնողներն ամուսնալուծվել են, երբ նա դեռ երիտասարդ էր, և նա մոր մոտ վերադարձել է 17 տարվա բաժանումից հետո ։
Ծանոթագրություններ
Կատեգորիա:1983 ծնունդներ Կատեգորիա:Մայիսի 1 ծնունդներ Կատեգորիա:Հարավկորեացի դերասաններ Կատեգորիա:Հարավկորեացի մոդելներ Կատեգորիա:Հարավկորեացի կինոդերասաններ Կատեգորիա:Հարավկորեացի հեռուստատեսային դերասաններ Կատեգորիա:Հարավկորեացի երգիչներ
Հայաստանի անկախության հռչակագիր
Հայաստանի անկախության հռչակագիր, 1990 թվականի օգոստոսի 23-ին Հայկական ԽՍՀ Գերագույն խորհրդի առաջին նստաշրջանում ընդունված հռչակագիր Հայաստանի անկախության մասին։ Հայկական ԽՍՀ Գերագույն խորհուրդը, արտահայտելով Հայաստանի ժողովրդի միասնական կամքը, ելնելով մարդու իրավունքների համընդհանուր հռչակագրի սկզբունքներից և միջազգային իրավունքի հանրաճանաչ նորմերից, կենսագործելով ազգերի ազատ ինքնորոշման իրավունքը, հիմնվելով 1989 թվականի դեկտեմբերի 1-ի «Հայկական ԽՍՀ-ի և Լեռնային Ղարաբաղի վերամիավորման մասին» Հայկական ԽՍՀ Գերագույն խորհրդի և Լեռնային Ղարաբաղի Ազգային խորհրդի համատեղ որոշման վրա, զարգացնելով 1918 թվականի մայիսի 28-ին ստեղծված անկախ Հայաստանի Հանրապետության ժողովրդավարական ավանդույթները, խնդիր դնելով ժողովրդավարական, իրավական հասարակարգի ստեղծումը, հռչակում է անկախ պետականության հաստատման գործընթացի սկիզբը ։
Հայաստանի անկախության մասին հռչակագիրը Հայաստանի Հանրապետության հիմնադիր փաստաթուղթն է և Հայաստանի Սահմանադրության հետ միասին նրա հիմնարար երկու փաստաթղթերից մեկը։ Այն սահմանադրության հետ կազմում է մեկ միասնական ամբողջություն, քանի որ Հայաստանի սահմանադրությունը խարսխված է Անկախության մասին հռչակագրում ամրագրված սկզբունքների և նպատակների վրա։
Հայաստանի Հանրապետության սահմանադրությունը սկսվում է հետևյալ պարբերությամբ՝
Բովանդակություն
Հռչակագրի քաղաքական բաժնում նշվում էր, որ ՀԽՍՀ-ն վերանվանվում է Հայաստանի Հանրապետություն (Հայաստան)։
Հռչակագրի 11–րդ կետով Հայաստանի Հանրապետությունը անվերապահորեն պարտավորվում է հետևյալը՝
Հռչակագրի հատուկ հոդվածով ընդունվում էր հանրապետության օրենքների գերակայությունը ԽՍՀՄ օրենքների նկատմամբ։ Եթե ԽՍՀՄ տվյալ օրենքը հավանություն չէր ստանում Հայաստանի Գերագույն խորհրդի կողմից, ապա այն չէր կարող գործել հանրապետությունում։ Պետական դրոշ հաստատվեց եռագույնը՝ կարմիր, կապույտ, նարնջագույն, որն առաջին հանրապետության դրոշն էր։ Այնուհետև ընդունվեց նոր պետականության մյուս խորհրդանիշը՝ զինանշանը, որը նույնպես առաջին հանրապետության խորհրդանիշն էր։ Հայաստանը պետք է վարեր ակտիվ արտաքին քաղաքականություն, ունենար իր դիվանագիտական ներկայացուցչությունները տարբեր երկրներում։
Փաստաթղթի տնտեսական բաժնում նշվում էր, որ Հայաստանի տարածքում հողը, նրա ընդերքը, ձեռնարկությունները համարվում են հայ ժողովրդի սեփականությունը։ Երկրի տնտեսության հիմքում պետք է ընկած լինեն մասնավոր սեփականատիրական և ազատ շուկայական հարաբերությունները։ Հայաստանը պետք է ունենար սեփական դրամական համակարգ։
Մշակութային բաժնում հատուկ ուշադրություն էր հատկացվում հայերենի՝ իբրև պետական լեզվի, կիրառման հարցին։ Հանրապետությունում ներքին ամբողջ գործավարությունը պետք է կատարվեր միայն հայերենով։
Հռչակագիրն արտոնում էր մարդու իրավունքների հարգում, խղճի, կուսակցությունների, ժողովների, մամուլի ազատություն։ Վերականգնվում էին Հայ առաքելական եկեղեցու իրավունքները։
Մինչև նոր սահմանադրության ընդունումը հռչակագիրը ծառայելու էր իբրև ծրագրային փաստաթուղթ։
Հայաստանի սահմանդրության նախաբանի դրույթները, ինչպես նաև Հայաստանի անկախության մասին հռչակագրի պահանջներն ունեն իմպերատիվ (պարտադիր, անսակարկելի) բնույթ։
Արտաքին հղումներ
Կատեգորիա:Հայաստան Կատեգորիա:1990 հայ իրավունքում Կատեգորիա:ԽՍՀՄ փլուզում
Ադրբեջանի կենդանական աշխարհ
Ադրբեջան պետությունը գտնվում է Հարավային Կովկասում՝ Հայկական լեռնաշխարհի և Իրանական բարձրավանդակի հարևանությամբ։ Ադրբեջանը համարվում է կապող գոտի տարբեր աշխարհագրական տեղանքների միջև։ Այս երկիրը համարվում է մի տարածք, որի կենդանական աշխարհը զարգացել է հարևան երկրների ազդեցությամբ, մասնավորապես մեծ է Իրանի, Կենտրոնական Ասիայի և Միջերկրական ծովի երկրների ազդեցությունը Ադրբեջանի կենդանաական աշխարհի զարգացման գործում։ Բնական պայմանների բազմազանության շնորհիվ Ադրբեջանում տարածված են կենդանիների տարբեր տեսակներ ։ Ընդհանուր առմամբ Ադրբեջանի տարածքում ապրում են 101 տեսակի կաթնասուններ, 365 տեսակի թռչուններ, 52 տեսակի սողուններ, 10 տեսակի երկկենցաղներ, 101 տեսակի ձկներ, շուրջ 25 հազար տեսակի միջատներ և ավելի քան 1000 տեսակի փափկամարմիններ և հոդվածոտանիներ։ Ադրբեջանի հարթավայրային տարածքներին բնորոշ են նապաստակները, գայլերը, աղվեսները, վիթերը, մողեսները և այլ ցամաքային և ճահճային կենդանիներ։
Կուր և Արաքս գետերի հովիտներում բնակվում են վայրի խոզեր, այծյամներ, գորշուկներ և շնագայլեր։ Լեռներում ապրում են հիմնականում կճղակավորներ` Դաղստանյան այծ, քարայծ, բեզոարյան այծ, այծյամ, ինչպես նաև Հայկական լեռնաշխարհի առավելագույնս վտանգված տեսակներից մուֆլոնը, որին այստեղ կարելի է հանդիպել հազվադեպ։ Լեռներում ապրում են նաև արջեր, լուսաններ, վայրի կատուներ, ընձառյուծներ և այլն։ Ադրբեջանը հարուստ է նաև ճահճային կենդանիներով և մողեսների բազմազանությամբ։ Բազմազան է նաև թռչունների աշխարհը (Փասիան, կաքավ, ցախաքլոր, բադ, սագ, կարապ, հավալուսն, ծկնկուլ, ֆլամինգո և այլն)։ Շատ են նաև թռչունները, որոնք ձմռանը հեռանում են տարածաշրջանից։
Ադրբեջանի Հանրապետության «Կարմիր գիրքը» ներառում է 108 տեսակներ, այդ թվում՝ 14 տեսակի կաթնասուններ, 36 տեսակի թռչուններ, 13 տեսակի երկկենցաղներ և սողունների, 5 տեսակի ձկներ և 40 տեսակներ միջատների։ Կան նաև էնդեմիկ կենդանիներ, որոնք ապրում են միայն Ադրբեջանում։ Այդպիսի կենդանիներից են օրինակ՝ Aulacopone relicta և Agelescape caucasica միջատները։
Արտաքին հղումներ
Կատեգորիա:Ադրբեջանի կենդանական աշխարհ
Էրեքթեոն
Էրեքթեոն (Ἐρέχθειον), Հին Հունաստանի նշանավոր կոթողներից, Աթենքի գլխավոր տաճարներից մեկը։ Գտնվում է Աթենքի Ակրոպոլիսում, Պարթենոնից հյուսիս։ Կառուցվել է մ. թ. ա. 421 - 406 թվականներին, նվիրված է եղել Աթենաս-Պալլասին, Պոսեյդոնին և Աթենքի լեգենդար արքա Էրեքթեոնին։
Այն ունի առանձնահատուկ ասիմետրիկ կառուցվածք։ Համարվում է սրբազան վայր, որտեղ տեղի են ունեցել կրոնական մի շարք արարողություններ՝ նվիրված աստվածուհի Աթենաս-Պալլասին։ Տաճարի արևմտյան հատվածը նվիրված է եղել Աթենաս-Պալլասին, որտեղ էլ պահվել է աստվածուհու հնագույն արձանը։ Աթենքի հնագույն տաճարներից շատերի նման, սա նույնպես բազմիցս ավերվել է ու վերակառուցվել։
Պատմություն
Ակրոպոլիսի գագաթին տաճարի կառուցումն սկսվում է Պերիկլեսի մահից հետո մ. թ. ա. 421 թվականին և ընդհատումներով շարունակվում է մինչև մ. թ. ա. 406 թվականը։ Գլխավոր ճարտարապետ է ընտրվում Մնեսիկլեսը, որի գլխավորությամբ էլ կատարվում են տաճարի շինարարական աշխատանքները։
Ակրոպոլիսն այն երեք բլուրներից մեկն է, որի վրա կառուցվել է Աթենք հնագույն քաղաքը։ Բլրի գագաթին գտնվում էր քարե մի ժայռ, որը բավականաչափ հարմար էր որևէ ամրություն կառուցելու համար։ Հենց այստեղ էլ աթենացիների կողմից կառուցվում է ամրոց դեռ մեկենական դարաշրջանում։ Հզոր պատերի ներսում գտնվում էին աթենացի առաջին արքաների կացարանները։ Հենց նույն տեղում Ակրոպոլիսի հյուսիսային մասում աթենացիները կառուցում են օթևանին կից տաճար նվիրված Աթենաս աստվածուհուն՝ քաղաքի հովանավորուհուն, որտեղ պահպանվում էին աստվածների սուրբ նվերները՝ Պոսեյդոնի աղբյուրն ու Աթենասի ձիթենու ծառը։
Տաճարի կառուցման վայրը պատահական չի ընտրվում։ Դեռ վաղուց քաղաքի բնակիչների համար այդ վայրը համարվում էր ամենասուրբ վայրը։ Այդտեղ էր գտնվում քաղաքի հիմնադիր արքայի՝ Կեկրոպի գերեզմանը, այդտեղ էր տեղի ունեցել Աթենասի ու Պոսեդյդոնի վիճաբանությունը՝ քաղաքի հովանավորությունն ստանձնելու համար, այդտեղ էր բնակվել աթենացի լեգենդար արքա Էրեքթևսը, որը Ակրոպոլիսում կառուցել էր Աթենասին նվիրված առաջին տաճարը։ Նա եղել է Հեֆեստ աստծո ու Գեա աստվածուհու որդին, որի ծնունդը նկարագրել է Հոմերոսը։
Ճարտարապետություն
Էրեքթեոնն արտասովոր ճարտարապետական լուծումներ ունի, որը բնորոշ չէ անտիկ դասական դարաշրջանի տաճարներին։ Հիմնական կառույցը բաժանված է տարբեր հարթությունների վրա գտնվող երկու ասիմետրիկ հատվածների ։ Դրա արևելյան մասը, որն առանձին մուտք ունի, նվիրված է քաղաքի հովանավոր աստվածուհի Աթենասին ։ Ներսում՝ խորանի մոտ, գտնվել է աստվածուհու փայտե արձանը, որը, համաձայն առասպելի, ընկել էերկնքից։
Տաճարի արևմտյան մասում, որն ունի երեք մուտք և գտնվում է արևելյան հատվածից երեք մետր ավելի ցածր հարթության վրա, գտնվել են Հեֆեստ և Պոսեյդոն աստվածների, ինչպես նաև Էրեքթևս արքայի եղբոր՝ Բուտասի, որը եղել է Աթենասի առաջին քուրմը, խորանները։ Այս հատվածի գլխավոր մուտքը եղել է հյուսիսային կողմից և կառուցված է եղել վեց սյունից բաղկացած սյունասրահի տեսքով։ Դրա ներսում գտնվել է Պոսեյդոնի սուրբ աղբյուրը՝ աղի ջրով։ Ավելի ներքևում՝ փոքրիկ բակում, գտնվում է Զևսի խորանը։ Նույն տեղում՝ ժայռի վրա եղել են ծովերի աստված Պոսեյդոնի եռաժանու հետքերը, որով էլ նա ստեղծել է այդ սուրբ աղբյուրը։ Դրա կողքին էլ եղել են Զևսի շանթերի հետքերն ու Էրեքթեոնի գերեզմանը։
Տաճարի հարավային կողմից հնարավոր էր դուրս գալ պատշգամբ, որի տանիքը պահում էին վեց կարիատիդների (սյունարձան՝ կանգնած կնոջ կերպարանքով) քանդակներ ։ Տաճարի կենտրոնական մուտքը տանում էր տաճարին կից բակ, որտեղ գտնվում էր Աթենասի նիզակից աճած լեգենդար ձթենին ։ Նույն այդ բակից կարելի էր դուրս գալ Կեկրոպ արքայի գերեզման, որը գտնվել է տաճարի արևմտյան հատվածի սալիկների տակ։
Կարիատիդների սյունասրահը տաճարի ամենանշանավոր հատվածներից է։ Կարիատիդները եղել են Արտեմիս աստվածուհու քրմուհիները։ Արտեմիսիսն նվիրված տոնախմբություններին նրանք պարում էին ավանդական պարեր՝ գլուխների վրա պահելով լիքը լցված զամբյուղներ։ Կարիատիդների հինգ արձանները պահվում են Ակրոպոլիսի թանգարանում, վեցերորդը՝ Բրիտանական թանգարանում ։ Էրեքթեոն տաճարը, որի կառուցողական աշխատանքերն ավարտվում են մ․թ․ա․ 406 թվականին, հետագայում պարբերաբար վերակառուցվել է։ Վաղ քրիստոնեական ժամանակաշրջանում այնտեղ եղել է Սուրբ Աստվածամոր եկեղեցի, ֆրանկների ներխուժման ժամանակաշրջանում՝ դուքսի պալատ, թուրքական տիրապետության ժամանակաշրջանում՝ հարեմ։ XVII դարում այն վնասվում է Պարթենոնի պայթյունի հետևանքով։ Տաճարը մեծ վնասներ է կրում նաև լորդ Էլջինի կողմից իրականացված բարբարոսական թալանի հետևանքով, որն իր հետ Լոնդոն է տանում Ակրոպոլիսի արվեստի լավագույն նմուշները, և մինչև այսօր հունական կառավարությունը չի կարողանում վերադարձնել արվեստի գանձերը։
Վերակառուցում
Հույն-պարսկական պատերազմների ընթացքում ակրոպոլիսական բոլոր տաճարներն ավերվում և հրի են մատնվում ։ Պարսիկներին Հունաստանից վտարելուց հետո աթենացի կառավարիչ Պերիկլեսն ու նրա ընկերը՝ քանդակագործ Ֆիդիասը մշակում են հնագույն սրբապատկերները վերականգնելու ծրագիր։ Նրանք որոշում են ոչ թե վերականգնել ավերված տաճարները, այլ դրանց փոխարեն կառուցել նորերը։ Կառուցողական աշխատանքների գլխավոր պայմանը բոլոր սրբատեղերի ու մասունքների խնամքով պահպանումն էր։
Կառուցողական աշխատանքներն ընթանում են փուլերով, քանի որ դրան ուղղված միջոցները տրվում էին քաղաքային գանձարանից, ինչը խիստ սահմանափակ էր, իսկ վերականգնման ենթակա էին ավերված բազմաթիվ օբյեկտներ։
Առաջինը կառուցվում է համալիրի կենտրոնական տաճարը՝ Աթենասի տաճար Պանթեոնը, որը դառնում է դասական ճարտարապետության նմուշ։
Ծանոթագրություններ
Կատեգորիա:Հին Հունաստանի ճարտարապետություն
Ադոյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ
Ադոբաշյան
Ադոբաշյան, հայկական ազգանուն ։
Վերբո
Վերբո (Verbo), իսպանական թրիլեր, որը գրվել և նկարահանվել է Էդուարդո Չապերո-Ջեքսոնի կողմից ։
Նկարագրություն
Ֆիլմը պատմում է 15-ամյա դեռահաս աղջկա՝ Սառայի ներքին պայքարի մասին, որն իր ընտանիքի հետ ապրում է արվարձանում՝ քաղաքի պատմական մասից հեռու։ Նա կարողացել է զարգացնել իր վեցերորդ զգայարանը, ինչի շնորհիվ սկսում է կարևոր հաղորդագրություններն ընկալել պատերին գրաֆիտիի տեսքով՝ ոմն Լիրիկոյի կողմից, որն առաջին հայացքից ընկալվում է որպես աղջկա երևակայություն։
Սառայի գործերն այնքան էլ լավ չեն ընթանում դպրոցում, ընտանիքում և հասակակիցների հետ, նա նաև սիրահարված է իր համադասարանցի Դարիոյին, սակայն վերջինս, Սառայի կարծեիքով, չի նկատում իրեն, ինչն էլ նրանց հարաբերությունները անհնարին է դարձնում։ Սառան չի կարող անում հասկանալ այս աշխարհը և որոշում է ինքնասպանություն գործել` իր բնակարանի պատուհանից ընկնելով այն հայելիների վրա, որը նա հատուկ պատրաստել էր իր համար։ Նա ինքնասպանություն է գործում, բայց անմիջապես անցնում է այդ հայելիների միջով և հայտնվում է զուգահեռ աշխարհում, որտեղ նրան սպասվում է 3 լուրջ փորձություն։ Դրանում նրան օգնում են զուգահեռ աշխարհի մարդիկ, որոնք նրա երևակայության մի մասն էին։ Սառային հաջողվում է հաղթահարել բոլոր 3 փորձությունները և կենդանի մնալ։ Երկրորդ փորձության մեջ նա պայքարում է ինքն իր հետ՝ իրեն անվանելով Վերբո ։
Ֆիլմի վերջում նա դասարանում արտասանում է «Դոն Կիխոտ» վեպից մի բանաստեղծություն, ապա հեռանում է, իսկ նրա ետևից հեռանում է նաև Դարիոն, որին համակրում էր Սառան։ Ֆիլմն ավարտվում է նրանով, որ Սառան ասում է, որ գտել է իր կյանքի կոչումը, ապա նա համբուրում է Դարիոյին, և նրանց շուրջը բոլոր բետոնե գորշ շենքերը ներկվում են գեղեցիկ գրաֆիտիներով։
Արտադրություն
Ֆիլմն արտադրված է Filmax-ի համար, Apache Entertainment և Telecinco Cinema ընկերությունների կողմից։ Գլխավոր դերում նկարահանվել են Ալբա Գարսիան և Միգել Էնջլ Սիլվեստրեն ։
Թողարկում
Ֆիլմի թողարկումը նախատեսվում էր 2010 թվականի վերջին, սակայն հետաձգվել է ։ Արդյունքում ֆիլմի պրեմիերան կայացել է 2011 թվականի նոյեմբերի 4-ին Սան Սեբաստիանի կինոփառատոնում ։
Քննադատություն
Ֆիլմը ստացել է տարբեր, բայց հիմնականում բացասական կարծիքներ կինոքննադատների կողմից ։
Ծանոթագրություններ
Կատեգորիա:Իսպաներեն ֆիլմեր Կատեգորիա:2011 ֆիլմեր Կատեգորիա:Ֆենտեզի ֆիլմեր Կատեգորիա:Իսպանական ֆիլմեր Կատեգորիա:Սարսափ ֆիլմեր Կատեգորիա:Արկածային ֆիլմեր
Ադրբեջանի հրաբուխներ
Ադրբեջան, հանրապետություն Հարավային Կովկասում, Կասպից ծովի արևմտյան ափամերձ շրջանում։ Սահմանակցում է Հայաստանի Հանրապետությանը և Արցախի Հանրապետությանը արևմուտքում, Վրաստանին հյուսիսարևմուտքում, Ռուսաստանի Դաշնությանը հյուսիսում և Իրանի Իսլամական Հանրապետությանը հարավում։ Ադրբեջանի կազմի մեջ է մտցված նաև Նախիջևանի Ինքնավար Հանրապետությունը, որը սահմանակցում Հայաստանի Հանրապետությանը, Իրանին և Թուրքիային (7 կմ լայնությամբ միջանցքով)։
Ծանոթագրություններ
Կատեգորիա:Ադրբեջանի հրաբուխներ Կատեգորիա:Ցանկեր:Ադրբեջան Կատեգորիա:Ցանկեր:Աշխարհագրություն
Շեկսնայի շրջան
Շեկսնայի շրջան (Шекснинский район), մունիցիպալ շրջան Ռուսաստանի Դաշնության Վոլոգդայի մարզում։
Ստեղծվել է 1965 թվականին։ Վարչական կենտրոնը՝ Շեկսնա ։
Տարաջի Հենսոն
Տարաջի Փենդա Հենսոն (Taraji Penda Henson, ), ամերիկյան դերասանուհի, գրող և երգչուհի։
Շեկսնայի շրջան
Աշխարհագրություն
Շրջանի տարածքի մակերեսը կազմում է 2528 կմ²։
Տարաջի Հենսոն
Հենսոնն իր հայտնիությունը ձեռք է բերել «Փոքրիկ» (2001), «Շարժում և իրարանցում» (2005) և «Բենջամին Բաթոնի առեղծվածային պատմությունը» (2008) ֆիլմերում, որտեղ նա խաղացել է երկրորդ պլանի դերեր։ «Բենջամին Բաթոնի առեղծվածային պատմությունը» ֆիլմում իր մարմնավորած դերի շնորհիվ առաջադրվել է «Օսկար» մրցանակ ստանալու համար՝ «երկրորդ պլանի լավագույն դերասանուհի» անվանակարգում։
Շեկսնայի շրջան
Բնակչություն
2010 թվականի մարդահամարի արդյունքներով շրջանում բնակվում էր 35194 մարդ։ Բնակչության խտությունը կազմում էր 13,92 մարդ/կմ²։
Տարաջի Հենսոն
Նրան մեծ հաջողություն է բերել Կուկի Լայոնի դերը «Կայսրություն» հեռուստասերիալում։ Նա այդտեղ նկարահանվում է 2015 թվականից։ Այդ դերի շնորհիվ նա արժանացել է «Ոսկե գլոբուս» մրցանակի (2016)՝ հեռուստասերիալում լավագույն կանացի դերի համար և Էմմի մրցանակի (2015)։ Հենսոնը նաև նկարահանվել է «Կանանց խումբ» (Lifetime, 2002-04) և «Տեսադաշտում» (CBS, 2011-13) ֆիլմերում, արժանացել է Էմմի մրցանակի՝ Lifetime ալիքում «Առևանգված որդի» ֆիլմում՝ լավագույն դերի համար։ «Առևանգված որդի» ֆիլմը Տիֆանի Ռուբինի պատմության մասին է (2011 թ.): 2009 թվականին Հենսոնը նկարահանվել է «Իմ սեփական սխալները», 2012 թվականին՝ «Մտածիր ինչպես տղամարդը», 2014 թվականին՝ «Ոչ մի լավ գործ», 2016 թվականին՝ «Թաքնված կերպարներ» ֆիլմերում։
Շեկսնայի շրջան
Արտաքին հղումներ
Կատեգորիա:Վոլոգդայի մարզ Կատեգորիա:Ռուսաստանի շրջաններ ըստ դաշնային սուբյեկտների
Տարաջի Հենսոն
Կյանք և կարիերա
Ծնվել է Վաշինգտոնում՝ Կոլումբիա շրջանում։ Նա ընտանիքի միակ երեխան է, հայրը մահացել է 2006 թվականին ։ Սովորել է Հյուսիսային Կառոլինայի տեխնիկական գյուղատնտեսական համալսարանում, հետո տեղափոխվել է Հովարդի համալսարան։
Նրա առաջին հաջողված դերը եղել է «Փոքրիկ տղա» ֆիլմում մարմնավորած դերը (2001 թ.): 2002 թվականից մինչև 2004 թվականը նկարահանվել է «Կանանց խումբ» սերիալում, որը հեռարձակվել է Lifetime ալիքով։ 2007-08 թթ. «Բոսթոնի իրավաբաններ» հեռուստասերիալում ունեցել է կանոնավոր դեր։ 2005 թվականին «Շարժում և իրարանցում» ֆիլմում նկարահանվելը նրա համար շրջադարձային էր, որտեղ նա կատարել է «Օսկար» մրցանակի արժանացած «It’s Hard out Here for a Pimp» երգը ։ 2008 թվականին «Բենջամին Բաթոնի առեղծվածային պատմությունը» ֆիլմում մարմնավորել է գլխավոր հերոսի խորթ մոր դերը, որը իրեն բերել է փառք և «Օսկար» մրցանակ՝ երկորդ պլանի լավագույն կանացի դերի համար ։ Հենսոնը առաջադրվել է Էմմի մրցանակի՝ «Առևանգված որդին» ֆիլմում լավագույն դերի համար (2011 թ.) : 2011 թ-ից մինչև 2013 թվականը նկարահանվել է «Տեսադաշտում» սերիալում։ Չնայած նա էր ֆիլմում հիմնական դեր կատարողը՝ քննադատները հաճախ էին նշում, որ Հենսոնը բավականաչափ չի ներառվել ֆիլմում. Նրա կերպարը երրորդ սեզոնի կեսին սպանվել է ։
2014 թվականին նա հրավիրվել է «Կայսրություն» հեռուստասերիալում գլխավոր դերը՝ Կուկի Լայոնի դերը մարմնավորելու համար ։ Կուկիի դերը, որը Հենսոնի խոստովանությամբ այդքան էլ չի տարբերվում իր բնավորությունից՝ նրան բերել է քննադատների և հանդիսատեսի կողմից փառք ։ Այդ դերի շնորհիվ 2015 թվականին արժանացել է «Էմմի» մրցանակի ։ Սերիալի հաջողությունից հետո ելույթ է ունեցել Շաբաթ երեկոյան ուղիղ եթերում հեռուստաշոում ։
Անձնական կյանք
Հենսենն ունի մեկ որդի՝ Մարսելը, որը ծնվել է 1994 թվականին  ։ Նրա հայրը՝ Ուիլյամ Լամար Ջոնսոնը, 2003 թվականին սպանվել է  ։
2018 թվականի մայիսին նշանադրվել է Քելվին Հեյդենի հետ ։
Ծանոթագրություններ
<references group="" responsive="1">
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի դերասանուհիներ Կատեգորիա:Ամերիկացի երգիչներ Կատեգորիա:20-րդ դարի ամերիկացի դերասանուհիներ Կատեգորիա:Հեռուստատեսային դերասաններ Կատեգորիա:21-րդ դարի ամերիկացիներ Կատեգորիա:20-րդ դարի ամերիկացիներ Կատեգորիա:Հոլիվուդյան փառքի ծառուղի Կատեգորիա:Դերասանուհիներ այբբենական կարգով Կատեգորիա:Հովարդի համալսարանի շրջանավարտներ Կատեգորիա:Ամերիկացի գրողներ Կատեգորիա:«Էմմի» մրցանակի դափնեկիրներ
Շիծկվարա
Շիծկվարա ( վրաց.` შიცკვარა - Շիցկվարա), գյուղ Աբխազիայի Սուխումի շրջանում, Գումիստա գետի ափին, Սուխումից 15 կմ հյուսիս-արևելք։ Գտնվում է ծովի մակարդակից 200 մ բարձրության վրա։
Բնակչությունը
1959 թվականի տվյալներով, գյուղն ուներ 917 բնակիչ, հիմնականում հայեր, վրացիներ, թաթարներ և աբխազներ, իսկ 1989 թվականի հաշվառումներով, գյուղում ապրում էր 1169 մարդ ։
Բնակիչներն զբաղվում են ծխախոտի, եգիպտացորենի և ցիտրուսային կուլտուրաների մշակությամբ, այգեգործությամբ, բանջարաբուծությամբ, շերամապահությամբ և անասնապահությամբ։ Գյուղն ուներ ութամյա դպրոց, գրադարան, ակումբ և հանգստյան տուն։
Հայերը եկել են շրջակա գյուղերից` 1935 թվականին։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Ակկեսենե
Ակկեսենե (Բերդաքաղաք), հինավուրց բերդաքաղաք Ղազախստանի Ժամբիլսկի մարզի Տալասսկի շրջանում։ Գտնվում է Տալասսկի հովտի ստորին հատվածում, Ուշարալ գյուղից 30 կմ դեպի արևմուտք։ 1896 թվականին ուսումնասիրվել է Վասիլիյ Անդրեևիչ Կալաուրի կողմից։ Առաջացման հստակ տարեթիվը պարզ չէ։ Բերդը քառանկյունաձև է, ունի 10000 մ2 մակերես, ցանկապատված է։
Բերդի հյուսիսարևմտյան մասում գտնվում է հում աղյուսից աշտարակը։ Այն ունի 9 մետր բարձրություն։ Ակկեսենե աշտարակը կիպչակի դարաշրջանի (13-17-րդ դարեր) այն փոքրաթիվ պահակային աշտարակներից է, որոնք պահպանվել են մինչ օրս։ Այն ունի ճարտարապետական հուշարձանի կարգավիճակ։
Արտաքին հղումներ
Կատեգորիա:Բերդաքաղաքներ
Ուստ-Կուբինսկի շրջան
Ուստ-Կուբինսկի շրջան (Усть-Кубинский район), մունիցիպալ շրջան Ռուսաստանի Դաշնության Վոլոգդայի մարզում։
Ստեղծվել է 1929 թվականին։ Վարչական կենտրոնը՝ Ուստե ։
Աշխարհագրություն
Շրջանի տարածքի մակերեսը կազմում է 2400 կմ²։
Բնակչություն
2010 թվականի մարդահամարի արդյունքներով շրջանում բնակվում էր 8828 մարդ։ Բնակչության խտությունը կազմում էր 3,68 մարդ/կմ²։
Արտաքին հղումներ
Կատեգորիա:Վոլոգդայի մարզ Կատեգորիա:Ռուսաստանի շրջաններ ըստ դաշնային սուբյեկտների
Սենտ Էտիեն ա Արն
Սենտ Էտիեն ա Արն (Saint-Étienne-à-Arnes), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 208 մարդ, բնակչության խտությունը` 7.04 մարդ/կմ²։ Բնակավայրը զբաղեցնում է 29.56 կմ² տարածք։
Աշխարհագրություն
Գտնվում է Փարիզ քաղաքից 165 կմ արևելք, Շալոն ան Շամպայն քաղաքից 45 կմ հյուսիս, Շառլվիլ Մեզիեր քաղաքից 55 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ֆրիկասե
Ֆրիկասե (fricassée «ամեն տեսակ բաներ», fricasser բայից՝ «տապակել, շոգեխաշել»), սպիտակ սուսի մեջ պատրաստված սպիտակ մսից ռագու։ Ուտեստը պատկանում է ֆրանսիական խոհանոցին։ Սովորաբար պատրաստվում է փափուկ, ոսկրոտ մսից՝ հորթի, հավի կամ ճագարի մսից ։ Նաև հանդիպում է աղավնու, ոչխարի և խոզի մսից պատրաստված ֆրիկասե։ Որպես խավարտ՝ ֆրիկասեի հետ մատուցում են եփած բրինձ։
Դասական ֆրիկասեի համար միսը կտրտում են ոչ մեծ կտորներով, թեթև տապակում կարագի մեջ, ալյուր են ցանում և շոգեխաշում հորթի կամ հավի մսից եփված արգանակի մեջ։ Ստացված հեղուկը հետո խառնում են սերուցքի և ձվի դեղնուցի հետ, համեմում պղպեղով և կիտրոնի հյութով։ Ֆրիկասեի մեջ նաև ավելացնում են շամպինիոն, կանաչ ոլոռ, ծնեբեկ, կորաքի համեմունք
Ի դեպ, ֆրիկասե ճուտիկը Աբրահամ Լինքոլնի ամենասիրելի ճաշատեսակներից էր ։
Գրականություն
Կատեգորիա:Հորթի մսով ուտեստներ Կատեգորիա:Հավի մսով ուտեստներ
Cutthroat Boyz
Cutthroat Boyz, ամերիկյան հիփ հոփ խումբ Կալիֆոռնիայից ։ Տրիոն կազմված է ռեփերներ Վինս Սթափլզից ու Ասթոն Մեթյուզից և ռեփեր պրոդյուսեր Ջոուի Ֆաթսից։ Խումբը ձևավորվել է 2012 թվականին և պայմանագիր ունի Cutthroat Records լեյբլի հետ։
Ծանոթագրություններ
Կատեգորիա:Հիփ-հոփ խմբեր Կատեգորիա:Ամերիկյան հիփ հոփ խմբեր Կատեգորիա:Ռեփերներ Կատեգորիա:Ամերիկացի ռեփերներ Կատեգորիա:Ամերիկացի հիփ հոփ երգիչներ Կատեգորիա:2012 հիմնադրված երաժշտական խմբեր
Լուի Նապոլեոն VI
Լուի Նապոլեոն Բոնապարտ, հայտնի է նաև որպես Նապոլեոն VI, ֆրանսիայի տիտղոսակիր կայսր 1926-1997 թվականներին։
Կյանքը մինչև Երկրորդ Համաշխարհային պատերազմը
Լուին ծնվել է Բելգիայի Բրյուսել քաղաքում։ Նա եղել է Նապոլեոն V և նրա կնոջ՝ բելգիական արքայադուստր Կլեմենտինի որդին։ Կլեմենտինան Բելգիայի արքա Լեոպոլդ II-ի աղջիկն էր։ Լեոպոլդ II-ի մայրը՝ արքայադուստր Լուիզա–Մարիա Օռլեանցին, եղել է ֆրանսիայի արքա Լուի Ֆիլիպ I-ի ավագ դուստրը։
Մանկության տարիներին արքայազն Լուին որոշ ժամանակ անցկացրել է Անգլիայում, որտեղ նա գտնվում էր Նապոլեոն III-ի այրի կնոջ՝ Եվգենիա կայսրուհու հետ։ Նա կրթություն է ստացել Բելգիայի Լյովեն և Շվեյցարիայի Լոսեն քաղաքներում։ 1926 թվականին մայիսի 3–ին, երբ մահանում է նրա հայրը, 12 տարեկան արքայազն Լուին դառնում է ֆրանսիացիների տիտղոսակիր կայսրը։ Նրա մայրը Լուիի արքայական խնամակալն էր՝ մինչև նրա չափահաս դառնալը։
Երկրորդ Համաշխարհային պատերազմ
Երկրորդ Համաշխարհային պատերազմին զուգընթաց Նապոլեոն VI գրում է Ֆրանսիայի վարչապետ Էդուարդ Դալադյեին ֆրանսիական բանակում ծառայելու ցանկության մասին։ Նրա առաջարկը մերժվում է, և այդ պատճառով նա վերցնում է Լուի Բլանշար մականունը և միանում է ֆրանսիական օտարերկրյա լեգիոնին, որը մինչև 1941 թվականի զորացրումը գտնվում էր Հյուսիսային Աֆրիկայում։ Ապա միանում է ֆրանսիական դիմադրությանը և ձերբակալվում է։ Ձերբակալումից հետո նա որոշ ժամանակ անցկացնում է տարբեր բանտերում։ Իր ազատումից հետո միանում է ֆրանսիական դիմադրողական խմբին։ 1944 թվականի օգոստոսի 28-ին արքայազն Լուին հրաշքով մազապուրծ է լինում մահից, ծանր վիրավորվում է, երբ վթարում հայտնվում է իրենց բեռնատարը, որում գտնվում էին 7 մարդ։ Նապոլեոնը ողջ է մնում, իսկ մնացածը մահանում են։ Առողջանալուց հետո նա միանում է ալպիական դիվիզիային և հետագայում պարգևատրվում է քաջության համար։
Երկրորդ Համաշխարհային պատերազմից հետո
Պատերազմից հետո Նապոլեոնը ապրում է Շվեյցարիայում և մինչև 1950 թվականը ապօրինի ձևով` Ֆրանսիայում։ 1950 թվականին բոլոր արքայական և կայսերական ընտանիքների անդամների աքսորի մասին օրենքը չեղյալ է համարվում, և Լուին իր ընտանիքի հետ օրինավոր կերպով տեղափոխվում է Փարիզ։ Տիտղոսակիր կայսր Նապոլեոն VI-ը դառնում է հաջողակ բիզնեսմեն և ֆինանսական գործունեություն է ունենում Աֆրիկայում։ 1951 թվականին Գերմանական և Պրուսական թագավորությունների թագաժառանգի՝ գերմանական կայսր Վիլհելմի հուղարկավորությանը նա ուղարկում է 'N' նշանով (Նապոլեոն) հուշապսակ։ Դա որակավորվել է այքայականների կողմից որպես հեգնական ժեստ, հաշվի առնելով այն փաստը, որ գերմանական Հոհենցոլերնների տոհմը հաղթել էր Ֆրանս–Պրուսական պատերազմի ժամանակ 1870 թվականին, ինչն էլ հանգեցրել էր Լուի Նապոլեոնի արքայատոհմի տապալմանը։
Մահ
Լուի Նապոլեոն VI-ը մահացել է 1997 թվականի մայիսի 3–ին նույն այն օրը, երբ և մահացել էր նրա հայրը (1926 թվականի մայիսի 3–ին), Շվեյցարիայում իր տանը, ութսուներեք տարեկանում։ 1997 թվականի մայիսի 14-ին նրա մարմինը ամփոփվել է Սեն–Լուի դը Ինվալիդ եկեղեցում բազմաթիվ քաղաքացիների, ռազմական և արքայական ընտանիքների ներկայությամբ։ Արքայազն Նապոլեոնը թաղվել է Այաչչո քաղաքի Կայսերական մատուռում։
Իր կտակում նա արքայական գահը հանձնել է թոռանը՝ Ժան Կրիստոֆին, իսկ վերջինս էլ կտակել է իր ավագ որդուն՝ արքայազն Շառլ Նապոլեոնին ։
Ընտանիք
Լուին ամուսնացել է Ալիքս դե Ֆորեստայի հետ (ծնվել է 1926 թվականին, ապրիլի 4) 1949 թվականին օգոստոսի 16-ին Լիներե Բուտոնում։ Նրանք ունեցել են 4 երեխա ։
Շանդոր Ֆերենցի
Շանդոր Ֆերենցի (Ferenczi Sándor, մինչև 1879 թվականը՝ Ֆրենկել, ), հունգարացի հոգեվերլուծող, 1908-1924 թվականներին Զիգմունդ Ֆրոյդի համախոհներից մեկը, Հունգարական հոգեվերլուծական հանրության հիմնադիրը (1913), ինտրոյեկցիայի մասին ուսմունքի ստեղծողը (1909)։
Կենսագրություն
Ծնվել է Միշկոլց քաղաքում՝ հրեաների ընտանիքում։ Հայրը՝ Բարուխ Ֆրենկելը (հետագայում՝ Bernát Ferenczi, 1830-1889), Միշկոլց էր եկել Կրակովից, իսկ մայրը՝ Ռոզա Էյբենշյուցը (1840-1921), ևս սերում էր Գալիցիայից և մեծացել է Վիեննայում ։ Հայրը ուներ գրախանութ սեփական տպարանով և գրադարանային ծառայություններով։
Շանդոր Ֆերենցին 1900 թվականից զբաղվում էր նյարդաբանական մասնավոր պրակտիկայով։ Ֆրոյդի հետ ծանոթացման ժամանակ (1908) արդեն ուներ շուրջ 30 աշխատություն։ Ֆրոյդին ուղեկցել է բազմաթիվ աշխատանքային այցերի ընթացքում, դարձել ներքին հոգեվերլուծական խմբի անդամ։ Հունգարական Խորհրդային Հանրապետության ժամանակ Բելա Կունին աջակցելիս Բուդապեշտի համալսարանում ստեղծել է հոգեվերլուծության ամբիոն։
1924 թվականին Ֆերենցին Օտտո Ռանկի հետ հրատարակել է «Հոգեվերլուծության զարգացում» («Развитие психоанализа») աշխատությունը։ Փաստացի, Ֆերենցին պաշտպանում էր Ռանկի՝ նորածնության տրավմայի տեսությունը, որը ժխտվում էր Ֆրոյդի կողմից։ Դա հանգեցրեց Ֆերենցու և Ֆրոյդի հարաբերությունների սառեցմանը, թեև բացահայտ կոնֆլիկտի չհասավ։
Տեսակետներ
Թերապևտիկ նպատակներով լիբիդոյի կենտրոնացման համար Ֆրոյդը այցելուներին հանձնարարում էր պահպանել սեռական ժուժկալություն, իսկ Ֆերենցին գնում էր ավելի հեռու՝ պահանջելով հրաժարվել սնունդից, խմիչքից և ֆիզիկական այլ պահանջմունքներից։ Երբ այդպիսի պրակտիկան ցույց տվեց իր անարդյունավետությունը, Ֆերենցին անցավ հակառակ գործելաոճին. նա հոգեվերլուծողից պահանջում էր այցելուի հանդեպ դրսևորել հնարավորինս շատ ջերմություն, բարեհամբույրություն և կապվածություն, քանի որ նևրոտիկները մանկության տարիներին զրկված էին լինում հենց դրանցից։
Իր «Թալասսա, գենիտալային տեսության փորձ» («Thalassa, Versuch einer Genitaltheorie», 1924) վիճահարույց աշխատության մեջ Ֆերենցին շեշտադրում է անհատի՝ մայրական օրգանիզմ և, վերջին հաշվով, համաշխարհային օվկիանոսի ջրերին վերադառնալու բնազդային ձգտումը։
Ֆերենցին պաշտպանում էր մեկ անձի մեջ վերլուծողի և սուպերվիզորի գործառույթների համատեղման գաղափարը, որը քիչ էր ընդունված այլ հոգեվերլուծողների կողմից։
Ազդեցություն
Ֆերենցու հայացքները մեծ ազդեցություն են թողել նրա հունգարացի կոլեգա Մայքլ Բալինտի վրա։ Դրանք որոշակի ճանաչում ունեն նաև Ժակ Լականի հետնորդների, ինչպես նաև ԱՄՆ-ում 1980-ական թվականներին ստեղծված հոգեվերլուծական դպրոցի կողմնակիցների շրջանում։
Արտաքին հղումներ
Կատեգորիա:Հոգեվերլուծողներ ըստ ազգության Կատեգորիա:Վիեննայի համալսարանի շրջանավարտներ
Լուկաս Պիազոն
Գուստավո Լուկաս Դոմինգես Պիազոն (Gustavo Lucas Domingues Piazón, ավելի հայտնի է որպես Լուկաս Պիազոն, ), բրազիլացի ֆուտբոլիստ, անգլիական «Չելսի» ակումբի կիսապաշտպան։
Վաղ կյանք
Լուկաս Պիազոնը ծնվել է Սան Պաուլո քաղաքում առևտրական ներկայացուցիչ Անտոնիո Կարլոս Պիազոնի և փաստաբան Մարիզաբել Դոմինգեսի ընտանիքում։ Նա մեծացել է ֆինանսապես բարեկեցիկ ընտանիքում, ինչը թույլ է տվել նրան կենտրոնանալ միաժամանակ ինչպես դպրոցի, այնպես էլ ֆուտբոլի վրա։ Պիազոնի ծնողները նրա կարիերայի սկզբում ակտիվ մասնակցություն են ունեցել։ Նա մեծացել է քրոջ՝ Ժուլիանայի հետ, որն իրենից 3 տարով փոքր էր և երկրպագում էր «Չելսի» ակումբին դեռ վաղ հասակից, երազում էր խաղալ նրանց կողմից  ։
Երբ նա երիտասարդ էր, իր ընտանիքի հետ տեղափոխվել է Պարանու։ Պիազոնի ֆուտբոլային ունակությունները սկսել են զարգանալ 8 տարեկանից։ Բրազիլիացի այլ ֆուտբոլիստների նման (ինչպես Զիկոն և Ռոնալդինյոն) նա հետաքրքրված էր ֆուտզալով։ Նա սկսել է խաղալ այն թիմում, որն այժմ հայտնի է որպես «Կորիտիբա»։ 11 տարեկանում Պիազոնն սկսել է զբաղվել դաշտային ֆուտբոլով։
Երիտասարդական ակումբներ
Պիազոնն սկսել է իր մասնագիտական կարիերան «Կորիբիտե» ակումբում։ Այս ակումբում նա կարողացել է իրեն լավ դրսևորել՝ դառնալով այն բոլոր մրցաշարերի լավագույն ռմբարկու, որոնց նա մասնակցել էր։ «Կորիտիբան» չուներ բավարար միջոցներ, այդ պատճառով նրա ծնողներն ստիպված են եղել վճարել նրա և մյուս ֆուտբոլիստների տեղափոխության արժեքը։ 2007 թվականին նա տեղափոխվել է ավելի կազմակերպված «Ատլետիկո Պարանաենսե» ակումբ։ Նրան կրկին հաջողվել է փայլել, երբ 2008 թվականին «Ատլետիկո Պարանաենսե» ակումբի պատանեկան թիմը կարողացել է հասնել Բրազիլիայի մինչև 15 տարեկան պատանիների գավաթի խաղարկության եզրափակիչ, որում նրանք զիջել է «Սան Պաուլո» ակումբին։ «Սան Պաուլո» ակումբը շատ տպավորվել էր նրա ելույթից և առաջարկել միանալ իր թիմին։ 14 տարեկանում Պիազոնը թողել է իր ընտանիքը և գնացել «Սան Պաուլո»։ Մայիսին նրանով սկսել են հետաքրքրվել միջազգային սկաուտները, երբ նա կարողացել է օգնել «Սան Պաուլոյին» անցնել Premier Cup պատանեկան առաջնության եզրափակիչ փուլ։ Գրեթե նույն ժամանակ նա հրավիրվել է Բրազիլիայի 15 տարեկանների հավաքական։ Օգոստոսին «Սան Պաուլո» ակումբը գնացել է Մանչեսթեր, որ մասնակցի Premier Cup-ի եզրափակչին։ «Մանչեսթեր Յունայթեդի» հետ թիմային փուլում հանդիպման ժամանակ Պիացոնը գրավել է դարպասը, իսկ խաղն ավարտվել է «Սան Պաուլոյի» 3։0 հաշվով։ Մրցաշարի եզրափակիչ խաղում «Սան Պաուլոն» հաղթել է «Վերդերին»։
«Չելսի»
2011 թվականի սկզբին «Չելսին» նախնական պայմանագիր է կնքել Պիազոնի հետ, որով հետաքրքրվել են համաշխարհային մեծ ակումբներ, այդ թվում «Յուվենտուսը» ։ 2011 թվականի մարտի 15-ին «Սան Պաուլոն» հայտարարել է, որ Պիազոնը կարող է խաղալ «Չելսիի» կազմում 2012 թվականի հունվարի 20-ից, երբ կլրանա նրա 18-ամյակը, և նա կարող է ստանալ աշխատանքային վիզա, բայց նա տեղափոխվել է 2011 թվականի ամառային տրանսֆերին։ 10 օր հետո «Չելսին» հայտնել է, որ Պիազոնը հաջողությամբ անցել է բուժզննումը։ 2011 թվականի մարտի 16-ին հայտնի է դարձել, որ «Չելսին» պայմանավորվածություն է ձեռք բերել Բրազիլիայի լավագույն խաղացողներից մեկի հետ  ։ Ըստ որոշ աղբյուրների՝ «Չելսին» Պիազոնի համար վճարել է մոտ 5 մլն եվրո, և գինը կարող է աճել որոշ կետերի շնորհիվ  ։ Հարցազրույցում նա ասել է․ «Ինձ դուր է գալիս Պրիմիեր Լիգան։ Ես մտածում եմ՝ իմ ոճը և իմ հմտությունները ավելի հարմար են Պրեմիեր Լիգային» ։ Ամառային տրանսֆերային պատուհանի ընթացքում իր տեղափոխությունից անմիջապես հետո Պիազոնն սկսել է խաղալ «կապույտների» երկրորդ կազմում։
«Ֆուլհեմի» դեմ խաղում Պիազոնը հանդես է եկել երկրորդ կազմում, որից հետո ասել է․ «Հիմա ես կարող եմ խաղալ Անգլիայի երիտասարդական գավաթում,- և ավելացրել է,- բոլորը գիտեն, որ ես այստեղ եմ, որ խաղամ և իմ հիմնական նպատակն է երկրորդ թիմի կազմում մասնակցել այնքան հանդիպումների, որքան դա հնարավոր է Անգլիայի Երիտասարդական գավաթը նվաճելու համար»։ Նա հայտարարել է․ «Ես վայելում եմ Ռամիրես, Ալեքսի ընկերությունը և իհարկե այստեղ Դավիթ Լուիսը իմ լավագույն ընկերն է։ Նա շատ ուրախ է և միշտ կատակում է» ։ Ակումբի երկրորդ թիմի կազմում իր առաջին գոլը խփել է «Արսենալի» դեմ խաղում՝ հիմնական ժամանակի ավարտից քիչ առաջ ։ Նա երկրորդ թիմի կազմում 5 խաղում խփել է 2 գոլ, երիտասարդական կազմում՝ 1 գոլ 6 խաղում, այդ թվում՝ Երիտասարդական գավաթի խաղարկության՝ «Դոնկաստեր Ռովերսի» դեմ խաղի հաղթական գնդակը ։ 2012 թվականի մայիսի 9-ին օգնել է իր թիմին օգնել է հաղթել «Բլեկբերն Ռովերսի» դեմ խաղում և նվաճել Երիտասարդական գավաթը։
2012 թվականի հունվարի 20-ին, երբ Պիազոնը դարձել է 18 տարեկան, նա ստացել է աշխատանքային վիզա և ձեռք բերել հնարավորություն խաղալու «Չելսիի» հիմնական թիմում։ Հունվարի 26-ին նա կնքել է ընդլայնված պայմանագիր, որը նրան կապել է ակումբի հետ մինչև 2017 թվականը ։ Երիտասարդական մակարդակում տպավորիչ ելույթներից հետո Պիազոնն ստացել է 35-րդ համարը, որը նախկինում պատկանում էր Ժուլիանո Բելլետտիին։ 2012 թվականի հունվարի 31-ի եղել է պահեստայինների կազմում Պրեմիեր Լիգայի՝ «Սուոնսի Սիթի» դեմ խաղում, որն ավարտվել է ոչ-ոքի և փետրվարի 5-ին «Մանչեսթեր Յունայթեդի» դեմ խաղում ։ «Մանչեսթեր Յունայթեդի» հետ խաղից հետո «Չելսիի» գլխավոր մարզիչ Անդրե Վիլլաշ-Բոաշը հայտարարել է, որ «Նա [Պիազոնը] ավելի շատ մարզվել է հիմնական թիմի հետ, որը շատ լավ է նրա համար։ Նա մեծ առաջընթաց է արձանագրել տեղափոխությունից հետո և վերջին երկու խաղում եղել պահեստայինների նստարանին։ Ցավոք, նրան չի հաջողվել մտնել խաղադաշտ, բայց նա իրեն շատ լավ է դրսևորել երկրորդ խմբում։ Նա այն ֆուտբոլիստ է, որի հետ մենք շատ մեծ հույսեր ունենք ապագայի հետ կապված» ։
2012 թվականի մայիսի 10-ին Պիազոնը ճանաչվել է «Չելսիի» լավագույն երիտասարդ ֆուտբոլիստ։ Նա թիմի կազմում էր, երբ մեկ օր առաջ նվաճել են Երիտասարդական գավաթը։ «Ես շատ ուրախ եմ և չէի սպասում դա։ Այս շաբաթը շատ ֆանտաստիկ էր ինձ համար։ Դավիթ Լուիսը և Ռամիրեսը շատ են օգնել ինձ, քանի որ երբ ես եկա, միայնակ էի։ Հուսով եմ, որ կմնամ «Չելսիում» երկար ժամանակ և կաշխատեմ»- ասել է նա ։ Մրցաշրջանի վերջին տուրի՝ «Բլեքբերն Ռովերսի» դեմ խաղում նա պահեստայինների կազում էր, որում «Չելսին» հաղթել է 2։1 հաշվով ։ Նա պատմել է, որ կշարունակի զարգանալ և կցանկանար լինել հիմնական կազմում՝ ասելով․ «Հուսով եմ, որ կլինեմ հիմնական կազմում՝ մարզվելով նրանց հետ ամեն օր, և եթե լինի հնարավորություն, մասնակցել մի քանի խաղի»։ Նա ասել է, թե «միշտ երազել եմ «Չելսիում» խաղալ» ։
2012/13 մրցաշրջան
2012/13 մրցաշրջանի սկզբում Պիազոնը հնարավորություն է ստացել իրեն դրսևորել «Չելսիի» գլխավոր մարզչի՝ Ռոբերտո Դի Մատտեոյի մոտ, երբ նա ԱՄՆ-ում շրջագայության ժամանակ փոխարինման է դուրս եկել 4 խաղերից 3-ում և «Սիեթլ Սաունդերսի» դեմ խաղում հանդես է եկել հիմնական կազմում՝ ավարտելով խաղը 4։2 հաղթանակով ։ Նա իր առաջին գոլը խփել է 2-րդ խաղում՝ հանդես գալով հիմնական կազմում, երբ հավասարեցրեց հաշիվը «Պարի Սեն-Ժերմենի» դեմ խաղում՝ դարձնելով այն 1։1։ Հետագայում նա հիացմունքով է խոսել․ «Դա լավ էր ինձ համար, դա ինչ-որ կերպ հատուկ էր՝ գոլ խփել երկրորդ խաղում» ։ Պիազոնը փոխարինվել է Ֆուտբոլի բարձրագույն լիգայի բոլոր աստղերի թիմի դեմ խաղում, որը պարտվել է 2։3 հաշվով,  հաջորդ խաղում պահեստայինների կազմում էր, ինչը ավարտվել է «Միլանի» հաղթանակով՝ 1։0  ։ Պիազոնը 2012/13 մրցաշրջաններին ՈւԵՖԱ Չեմպիոնների լիգայի համար ներառված էր «Չելսիի» հայտացուցակի մեջ իր բրազիլացի ընկերներն են՝ Դավիդ Լուիզը, Օսկարը և Ռամիրեսը այնտեղ փոխարինելով Ֆլորան Մալուդային  ։ Պիազոնը առաջին անգամ հանդես է եկել «Չելսի»-«Վուլվերհեմպտոն Ուոնդերերսի» դեմ ֆուտբոլի լիգայի գավաթի խաղարկության պաշտոնական հանդիպման ժամանակ, որում «կապույտները» պարտվեցին մրցակցին 6։0 հաշվով, իսկ ինքը՝ բրազիլացին գոլային փոխանցում կատարեց Ռայան Բերտրանդին ։ 2012 թվականի հոկտեմբերի 31-ին Պիազոնը խաղացել է իր երկրորդ Ֆուտբոլի լիգայի գավաթի խաղում, «Մանչեսթեր Յունայթեդի» դեմ խաղում, որը ավարտվել է «Չելսիի» հաղթանակով, ավելացված ժամանակում, 55-րդ րոպեին Պիազոնը փոխարինվել էր Էդեն Ազարի հետ  ։ Նոյեմբերի 8-ին Պիազոնը գոլ է խփել NextGen Series խաղում, որում «Չելսին» հաղթեց «Մոլդե» ակումբին 6։0 հաշվով ։ Դեկտեմբերի 23-ին առաջին անգամ հանդես է եկել Պրիմիեր Լիգայում փոխարինվելով, «Աստոն Վիլլայի» դեմ խաղում, խաղը ավարտվել է «բիրմինգեմցիների» հաղթանակով 8։0 հաշվով, որում նա գլխի փոխանցում է կատարել Ռամիրեսային և չի խփել 11 մետրանոցը, որը հենց նա էր վաստակել ։
Վարձույթ «Մալագայում»
Ձմեռային տրանսֆերների ժամանակ Լուկասը վարձությով ուղարկվել էր իսպանական «Մալագա» ակումբ ։ Նրան այնտեղ հասավ 12-րդ համարով մարզահագուստը, Սանտի Կասոռլայի նախկին համրն էր։
2013 թվականի հունվարի 25-ին Իսպանիայի Գավաթի մրցության մեջ էին «Բարսելոնայի» հետ, Պիազոնը առաջին անգամ հանդես էր գալիս «Մալագայի» կողմից, դուրս գալով Ժոակին փոխարեն երկրորդ խաղակեսում ։ Փետրվարի 9-ին առաջին անգամ հանդես է գալիս Լա Լիգայում, «Լևանտեի» դեմ խաղում 67-րդ րոպեին դուրս գալով փոխարինման այդ նույն Ժոակինի հետ, խաղը ավարտվել է «անչոուսների» հաղթանակով՝ 2։1 հաշվով ։ Փետրվարի 16-ին Լուկասը խաղացել է իր առաջին խաղը հիմնական կազմում և գոլային փոխանցում է կատարել Խվիեր Սավիլային, որը «Աթլետիկ Բիլբաոի» հետ խաղում խփել է միակ հաղթական գոլը։ Հենց ինքը՝ Պիազոնը փոխարինվել է 80-րդ րոպեին ։ Փետրվարի 19-ին Պիազոնը առաջին անգամ հանդես է եկել ՈւԵՖԱ Չեմպիոնների լիգայի 1/8 եզրափակչում «Պորտուի» հետ խաղում։ Լուկասը դուրս է եկել փոխարինման 78-րդ րոպեին Ժուլիո Բապտիստայի հետ, խաղը պարտվել են 1։0 հաշվով ։
Վարձույթ «Ռեդինգում»
2015 թվականի 31-ին Լուկասը տեղափոխվել է «Ռեդինգ» ակումբ ելույթ ունենալով Չեմպիոնշիպում, վարձույթի օրենքներով 1 մրցաշրջան ։ Սեպտեմբերի 26-ին խփել է իր առաջին գոլը «Ռեդինգ» ակումբի կազմում 9-րդ րոպեին «Բըրնլի» ակումբի դեմ խաղում (2:1) ։
Միջազգային գործունեություն
Պիազոնը խաղացել է մինչև 15 տարեկանների հավաքականի թիմում, թիմի հետ Հարավային Ամերիկայի առաջնությունում զբաղեցրել են 2-րդ տեղը՝ 10 գոլով դառնալով լավագույն ռմբարկուն։ 2011 թվականին հրավիրվել է Հարավային Ամերիկայի մինչև 17 տարեկանների առաջնությանը։ Այդ մրցաշարում հաղթել է Բրազիլիայի ֆուտբոլի ազգային հավաքականը, մեծ մասը Պիազոնի խաղի շնորհիվ։ Որոշ ժամանակ անց գնացել է Աշխարհի երիտասարդական առաջնություն,բրազիլիացիները գրավել են 4-րդ տեղը։
Վիճակագրություն
.
Ակումբային
«Չելսի»
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Մալագայի ֆուտբոլիստներ Կատեգորիա:Ֆուլհեմի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Ռեցիա
Ռեցիա (Ռետիա) (Raetia, Rhaetia), Հռոմեական կայսրության դանուբյան ամենաարևմտյան նահանգն է։ Այն մտնում է իտալական դիոցեզի կազմի մեջ։ Այն արևելյան կողմից սահմանակից է Նորիկի և վենետների հողերի հետ, հարավից՝ Տրանսպադանյան Գալիայի, արևմտյան կողմից՝ Գելվեցիայի, հյուսիսից՝ Գերմանիայի հետ։ Դրա կազմի մեջ էին մտնում ներկայիս Բադենի, Վյուրթեմբերգի և Բավարիայի հարավային մասերը, Շվեյցարիայի հյուսիս արևելյան և արևելյան մասը, Տիրոլը և Լոմբարդիայի մի մասը     ։
Ռետացիների («լեռնցիներ») մեծ մասը, որոնք ամենայն հավանականությամբ ազգակից էին իտալական ռասեններին կամ էտրուսկներին, զբաղեցնում էին Նորիկի, Գելվեցիայի, Սեն-Գոտարդի, Բադենյան լճի և Ինն գետի միջև ընկած լեռնային երկիրը՝ բաժանվելով կամունների, լենոնտիների, վենոստների, բրիկսենտների, մեզիատների, էվգանեների, տրիդենտինների և այլ ցեղախմբերի։ Նրանցից ավելի հյուսիս ապրում էին վինդելիկները։ Ռեցիայի բնակչությունը զբաղվում էր անասնապահությամբ, գինեգործությամբ և մասամբ հողագործությամբ    ։
Մ.թ.ա 15 թվականին հռոմեկան կառավարությունը որոշեց Իտալիայի հյուսիսային սահմանը անվտանգ դարձնել։ Օգտավիանոս կայսեր արտամուսնական զավակներ Տիբերիոսը և Դրուսուսը, առաջինը՝ Հելվեցիայից, երկրորդը՝ Իտալիայից, Ադիջի գետահովտից դեպի վերև ներխուժեցին Ռեցիա և ամառային արշավն ավարտեցին հաղթելով առանց ընդհանուր պլանի հուսահատ պաշտպանվող ցեղերին։ Մարդկանց մեծ մասը կոտորվեց կամ վաճառվեց որպես ստրուկ։ Երկրամասը հռոմեականացնելու համար մնացած բնակչության մի մասին աքսորեցին և նրանց փոխարինեցին հուսալի հպատակներով։ Հենց այդ նպատակով կառուցվեցին առևտրային և ռազմավարական նշանակության կարևոր ճանապարհներ, որոնք հյուսիսային Իտալիան կապեցին վերին Դանուբի, Բադենյան լճի և արևելյան Շվեյցարիայի հետ։ Հռոմեական կառավարման և մշակույթի կենտրոն դարձավ Աուգսբուրգ քաղաքը (Augusta Vindelicorum), որտեղ հատվում էին Իտալիայից եկող ճանապարհները։ Դրանցից մեկը Կոմոյից գնում էր դեպի Կիավենա և Կուրից դեպի Բրեգենց (քաղաք ժամանակակից Ավստրիայում) և այնտեղից դեպի Աուգսբուրգ, մյուսը Ակվիլեիայից Կարինթիաական ալպեր (ժամանակակից Ավստրիայի հարավում) միջով մինչև Ռեցիայի Ինն գետի վրայի Վիլդեն։ Այդտեղ դրանց հետ միանում էր Վերոնայից դեպի Տրիենտ տանող ամենանշանակալի ճանապարհը, որը գնում էր Ադիջի գետահովտի ուղղությամբ, այնուհետև Բրեններով դեպի Իննի հովիտ և Բավարական ալպերով մինչև Վելդիդեններ և Աուգսբուրգ։ Այդ ճանապարհի կառուցումը 47 թվականին ավարտեց Տիբերիոս Կլավդիոս կայսերը՝ շարունակվելով մինչև վերին Դանուբ, ում անունով էլ սկսեց կոչվել via Claudia   :
Ռեցիան կառավարվում էր կայսրին ենթակա ոչ բարձր դասի պաշտոնյաների կողմից, քանի որ նման պաշտոնները վտանգավոր էր Սենատի կուսակցության անդամներին։ Ռեցիան վարչական առումով բաժանվեց Raetia prima, այսինքն բուն Ռեցիայի և Raetia secunda կամ Վինդելեցիայի։ Առաջինի գլխավոր քաղաքներն էին՝ Сuriа Raetorum (Քուր), Tridentum (Տրենտո), Clavenna (Կիավենա), Вilitiа (Բելինցոնա), Bauzânum (Բոլցանո)    ։
Ռեցիայի տարածքի մեծ մասը ժամանակակից աշխարհաքաղաքական քարտեզում գտնվում է Ավստրիայի կազմում, մասամբ՝ Գերմանիայի, Շվեյցարիայի, Իտալիայի և Լիխտենշտայնում ։
Ծանոթագրություններ
Կատեգորիա:Ավստրիայի պատմություն Կատեգորիա:Իտալիայի պատմություն Կատեգորիա:Շվեյցարիայի պատմություն Կատեգորիա:Լիխտենշտայնի պատմություն Կատեգորիա:Հռոմեական կայսրության պրովինցիաներ Կատեգորիա:Հռոմեական կայսրության պատմություն Կատեգորիա:Շվաբիայի պատմություն Կատեգորիա:Բավարիայի պատմություն Կատեգորիա:Պատմական մարզեր
Ալեքսանդր Մելիքյան (բուսաբան)
Ալեքսանդր Պավելի Մելիքյան, հայ բուսաբան։ Կենսաբանական գիտությունների դոկտոր (1973 թ.), պրոֆեսոր (1974 թ.)։ ԽՍՀՄ ԳԱ բուսաբանության ընկերության անդամ (1964 թ.)։
Կենսագրություն
Պավել Մելիքյանը ծնվել է Թբիլիսիում։ 1954 թվականին ընդունվել է Թբիլիսիի գյուղատնտեսական ինստիտուտ, 1957 թվականին տեղափոխվել է Երևանի պետական համալսարան, 1960 թվականին ավարտել համալսարանի կենսաբանական ֆակուլտետը, այնուհետև ընդունվել է ասպիրանտուրա։ Գործուղվել է Լենինգրադի պետական համալսարան, որտեղ 1965 թվականին ակադեմիկոս Արմեն Թախտաջյանի և պրոֆեսոր Վ. Վասիլևսկու ղեկավարությամբ պաշտպանել է դոկտորական ատենախոսություն։ 1964-1977 թվականներին աշխատել է Երևանի պետական համալսարանում, 1972-1977 թվականներին՝ Բարձրակարգ բույսերի, միաժամանակ՝ Ագրոքիմիայի և հողագիտության ամբիոնների վարիչ։ 1977 թվականին տեղափոխվել է Մոսկվա, եղել է Մոսկվայի պետական համալսարանի բարձրակարգ բույսերի ամբիոնի պրոֆեսոր։ 1978 թվականից բնախույզների Մոսկովյան ընկերության բուսաբանության բաժանմունքի անդամ, 1992 թվականից՝ նախագահ ։ 1986 թվականին դասախոսություններով հանդես է եկել ԱՄՆ մի շարք համալսարաններում ։
Բացահայտել է, որ բույսերի սերմնամաշկի կառուցվածքը կարելի է օգտագործել սերմատու բույսերի կարգաբանության և տարբեր ծավալի աքսոնոմիական խմբերի ֆիլոգենիայի հարցերի որոշման համար։ 250 գիտական աշխատանքների հեղինակ է ։
Աղբյուրներ
Կատեգորիա:Հայ բուսաբաններ Կատեգորիա:Կենսաբանական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ կենսաբանական ֆակուլտետի շրջանավարտներ Կատեգորիա:ԵՊՀ դասախոսներ Կատեգորիա:Մոսկվայի պետական համալսարանի պրոֆեսորներ‎ Կատեգորիա:Մոսկվայի պետական համալսարանի դասախոսներ
Ուստյուժնայի շրջան
Ստեղծվել է 1927 թվականին։ Վարչական կենտրոնը՝ Ուստյուժնա ։
Բնակչություն
2010 թվականի մարդահամարի արդյունքներով շրջանում բնակվում էր 19716 մարդ։ Բնակչության խտությունը կազմում էր 5,48 մարդ/կմ²։
Արտաքին հղումներ
Կատեգորիա:Վոլոգդայի մարզ Կատեգորիա:Ռուսաստանի շրջաններ ըստ դաշնային սուբյեկտների
Արսեն Համասփյուռյանց
Արսեն Աբրահամի Համասփյուռյանց, հայ դերասան, ՌԽՖՍՀ մշակույթի վաստակավոր գործիչ (1981)։
Կենսագրություն
1967-1982 թվականներին եղել է Մոսկվայի մարզի Դմիտրով քաղաքի Ժողովրդական թատրոնի հիմնադիր-ղեկավարը (Դմիտրովի քաղաքային դրամատիկական թատրոն, «Большое гнездо» ), 1984-2008 թվականներին՝ «Театр на Бережковской набережной»-ի հիմնադիր-ղեկավար։ Աշխատել է Շուկինսկու ուսումնարանում՝ որպես խոսքի վարպետության դասախոս։ «Արքայադուստր Տուրանդոտ 63» գրքի հեղինակն է ։
Ադրունի
Ադրունի, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Ադուլյան
Ադուլյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Ադումյան
Ադումյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Հիլդա Սյոլին
Հիլդա Սյոլին (Hilda Sjölin, ), շվեդ լուսանկարիչ, երկրում առաջին հայտնի պրոֆեսիոնալ կին լուսանկարիչներից մեկը։
Կենսագրություն
Սյոլինը մեծացել է Մալմյոում։ 1860 թվականի մայիսի 24-ին նա Մալմյոում հայտնի է դարձել ապակու, մոմի և թղթի վրա լուսանկարներ անելով, իսկ 1861 թվականի փետրվարից Վեստերգատանում բացեցել է իր սեփական ստուդիան այն տանը, որտեղ նա մեծացել է։
Հիլդա Սյոլինը շուտով դարձել է քաղաքի մյուս լուսանկարիչ Սի. Էմ. Թիլբերգի «իրավասու մրցակիցը»։ Նա հայտնի է իրեղել բացիկների և դիմանկարայինների լուսանկարներով, 1864 թվականից աշխատել է որպես քաղաքային տեսարանների լուսանկարիչ։ Նա առաջին լուսանկարիչն է, որ ստեղծել է Մալմյոյի ստերեոգրաֆիկ պատկերները։ 1870 թվականից հետո ակտիվ գործունեություն չի ծավալել։ 1884 թվականին հեռացել է Մալմյայից և 1910 թվականին իր չամուսնացած քրոջ հետ տեղափոխվել Հյորբի։
Հիլդա Սյոլինը պատկանում է Շվեդիայի կին պրոֆեսիոնալ ռահվիրա լուսանկարիչների սերնդին Բրիտա Սոֆիա Հեսելիուսից հետո. Նույն ժամանակ. Հիլդայի ակտիվ գործունեության շրջանում Ստոկհոլմում ակտիվ գործունեություն է ծավալել Հեդվիգ Սյոդերստրյոմը (1857), Ուփսալայում՝ Էմմա Շենսոնը, Էրբրոյում՝ Վիլհելմինա Լեգերհոլմը (1862)։ 1860-ականների ընթացքում Շվեդիայում գործում էին առնվազն 15 կին լուսանկարիչներ, որոնցից երեքը՝ Ռոզալի Սյոմանը, Կարոլին ֆոն Կնորորինգը և Բերտա Վալերիուսը իրենց գործի վարպետն էին։
Աղբյուրներ
Կատեգորիա:Շվեդ լուսանկարիչներ
Սերժի Լոպես
Սերժի Լոպես, կատալոնյան դերասան, կինոդերասան, թատրոնի դերասան։